בס"ד

**מערך שיעור - שיעור 5**

**כיתה:** ד'

**מורה מאמנת:** קיילא וילהלם.

**רציונל:** כיבוד הורים של הרבי וסיכום

**רעיונות ותכנים:** סיפורים על כיבוד ההורים של הרבי והיחס המיוחד של רבי לוי יצחק והרבנית חנה לרבי.

סיכום על סדרת השיעורים.

**הסיפורים:**

* פעמים שונות התייעץ רבי לוי יצחק עם הרבנית חנה על עניינים שונים. העירה הרבנית "יש לשמוע את דעתו של מענדל, יש לו הגיון בריא".
* כשהרבי היה נער בן 15, הגיע אחד החסידים לבקר את רבי לוי יצחק. החסיד הציע לרבי שייקח אותו לחודש תשרי אצל אדמו"ר הרש"ב. הרבי שתק ולא אמר מילה. אחר כך הסבירה הרבנית חנה לחסיד שהרבי מאוד רוצה לנסוע אך הוא יודע שאביו – רבי לוי יצחק אינו רוצה שייסע ולכן לא אמר מילה.
* מספר אחד החסידים שהיה רגיל לבקר את הרבנית ולא פעם היה בבית הרבנית כשהרבי ביקר את אמו: בסיום הביקור, כשפנה הרבי ליציאה, הוא לא הלך רגיל אלא סידר את הכיסאות, יישר את התמונות, תוך כדי יציאה. כשראיתי שהדבר חוזר על עצמו, התפלאתי מאוד. הרבנית שראתה את תמיהתי, פנתה אליי והסבירה "מאז שבני נהיה בר מצווה לא ראיתי את כתפיו. הוא מעולם לא הפנה אלי את גבו!"
* לפני שהרבי והרבנית חנה עזבו את צרפת – לקח הרבי את אמו לחנות, שם קנה לה מזוודות חדשות.
* הרבי היה מתקשר ומודיע לרבנית על בואו. כדי לא להטריחה היה מחזיק את המפתח של דלת הדירה ופותח אותה בעצמו.
* כשהגיעה הרבנית לניו יורק התגוררה בדירה מסוימת ולאחר תקופה ביקשה לעבור דירה. הסיבה למעבר הייתה שהרבנית חששה שהרבי יעבור את הכביש הסואן בדרך לדירתה, ולכן בחרה לעבור למקום קרוב יותר.
* הילדים בבניין של הרבנית נהגו לפתוח את דלת הבניין בשעה שהרבי היה מגיע לבקר את אמו. הרבנית ביקשה מהם שלא לעשות זאת, כדי שהרבי יעשה מעיין 'התעמלות'.

|  |  |  |
| --- | --- | --- |
| **מטרות:** | **פעילות** | **זמן** |
| 1. התלמידה תקרא סיפורים על כיבוד ההורים של הרבי. | קריאת סיפורים על כיבוד הורים ודף עבודה. | **10** |
| 1. התלמידה תענה על שאלות ותסמן את התשובות המתאימות בלוח המשחק. | משחק "בינגו"  המורה שואלת שאלות, בלוח המשחק מופיעות חלק מהתשובות, אם יש את התשובה התלמידה מסמנת את התשובה, מי שלוח המשחק שלה מלא הראשונה - מנצחת. | **10** |

|  |  |  |
| --- | --- | --- |
| 1. התלמידה תציג תוצר שהכינה. | התלמידות קיבלו משימה לבחור סיפור מבין כל הסיפורים שסופרו במהלך השיעורים ולהכין מסגרת לתמונה של הרבנית חנה. ובשיעור כל תלמידה תציג את המסגרת ואת הסיפור שבחרה. | **15** |

|  |  |  |
| --- | --- | --- |
| 1. התלמידה תכתוב על הלוח פרט שהתחדש לה במהלך השיעורים. | כל תלמידה כותבת על הלוח פרט שהתחדש לה על הרבנית חנה, רבי לוי יצחק והרבי. | **10** |
| 1. התלמידה תתאים אירועים מרכזיים על צירי זמן. | השלמת צירי זמן | **אם ישאר זמן!** |